Երևանի ավագանու հերթական նիստը, որի օրակարգում քաղաքապետի ընտրության հարցն էր, չէր կայացել քվորում չլինելու պատճառով: «Երևան քաղաքում տեղական ինքնակառավարման մասին» օրենքը այս նիստից հետո մեկնաբանվում է երկու կերպ՝ փորձագետների մի մասը պնդում է, որ արդեն իսկ ավագանին լուծարված է, մյուսների համոզմամբ՝ ավագանին երկու շաբաթվա ընթացքում կարող է նիստ հրավիրել և ընտրել քաղաքապետ: Ըստ նախնական հաշվարկների՝ սեպտեմբերին կլինեն Երևանի ավագանու ընտրություններ, որի ժամանակ էլ Երևանի քաղաքապետ կընտրվի: